**Forhåndsvarsel om pålegg om bortleie**

**Bakgrunn for saken**

Til eiere av dyrka jordbruksareal i \_\_\_\_\_\_\_\_ kommune.

Eiendommen gnr. \_\_\_ bnr. \_\_\_\_ har \_\_\_\_ dekar fulldyrka jord, \_\_\_\_ dekar overflatedyrka jord og \_\_\_\_ dekar innmarksbeite.

Kommunen sendte deg/dere xx.xx.20xx brev med opplysning om driveplikt med vedlegg \_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_, og \_\_\_\_\_\_\_\_\_\_\_\_\_\_\_, deretter sendte vi xx.xx.20xx ut brev med påminnelse om driveplikt.

Vi kan ikke se å ha mottatt underskrevet jordleieavtale eller søknad om fritak fra driveplikten innen fristen som var xx.xx.20xx.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Skriv noe her dersom dere har mottatt søknad om fritak fra driveplikten.*

**Sanksjoner ved brudd på driveplikten**

Dyrka og dyrkbar jord er en begrenset ressurs. Driveplikten bygger av den grunn på en god forvaltning av ressursen. Som du ble informert om i overnevnte brev har du/dere som eier(e) plikt til å drive eiendommen så lenge du/dere eier den. Dette kan gjøres gjennom egen drift eller bortleie.

Dersom jordbruksareal ikke blir drevet, kan kommunen etter jordlova § 8 tredje ledd gi pålegg om å leie bort jorda for en periode på inntil 10 år, at jorda skal plantes til med skog eller tiltak av hensyn til kulturlandskapet.

**Hva sier regelverket om når driveplikten er brutt?**

Vi viser til rundskriv M-2/2021 «*Driveplikt, omdisponering og deling*» pkt. 7.3.3. Der kommer det frem at driveplikten er oppfylt når jordas produksjonsegenskaper opprettholdes slik at arealet kan nyttes til vanlig jordbruksdrift, med mulighet for normal avling. Dette innebærer at arealene som utgangspunkt må høstes og kultiveres årlig. Det stilles ikke krav til driftsform og det er ikke krav om at driften er optimal. Det er lagt til grunn i forarbeidene til jordlova at driveplikten er oppfylt selv om arealet brukes til produksjon av blomster eller til hestehold. Det er lagt til grunn i praksis at driveplikten ikke er oppfylt hvis arealet bare slås med en beitepusser.

Det kan være vanskelig å trekke grensen mellom når driveplikten er oppfylt, og når den ikke er det. I forarbeidene til jordlova er det gitt uttrykk for at det går en grense hvor driften fører til at produksjonsegenskapene forringes over tid. Eksempler på dette er at kantsonene ikke vedlikeholdes eller dyrkes, dersom floghavre ikke bekjempes. Bruk av beitepusser er også et eksempel på at produksjonsegenskapene må påregnes å forringes over tid. I praksis er det lagt til grunn at driveplikten er oppfylt hvis arealet brukes til vekster som grunnlag for pollinering av andre dyrka arealer på eiendommen, men også i slike tilfeller kan det tenkes at dyrkingen av vekster som grunnlag for pollinering skjer over så lang tid at det forringer produksjonsegenskapene. I så fall er driveplikten ikke lenger oppfylt.

**Kommunens vurdering av driften av arealet**

xx.xx.20xx var vi på befaring av arealet og fant følgende: *(Legg gjerne ved bilder, Beskriv hvordan arealet ser ut og hvorfor dere mener det er vesentlig brudd på driveplikten på hele eller deler av arealet.)*

Kommunens vurdering er at arealets produksjonsegenskaper forringes over tid. Kommunens vurdering er også at det er brukere som kan være interessert i å leie arealet som tilleggsjord. Kommunen vurderer at arealet kan gi grunnlag for lønnsom drift og at den ligger tilgjengelig for drift. At det har gått lang tid siden jorda har vært i drift er også et moment som taler for at bruddet er vesentlig. Vår foreløpige vurdering er at bruddet på driveplikten er vesentlig.

**Vi ønsker derfor innen utgangen av xx.xx.20xx tilbakemelding på hvordan dere planlegger å oppfylle driveplikten, og eventuell tidsramme for gjennomføring av tiltak som kreves for å oppfylle driveplikten.**

Vi vil, etter fristen vurdere om det fortsatt foreligger vesentlig brudd på driveplikten. Hvis vi kommer til at det hos deg/dere fortsatt foreligger et vesentlig brudd på driveplikten må du regne med at vi vil pålegge dere å leie bort arealet for en periode på 10 år.

Har du spørsmål, ta kontakt med landbruksforvaltningen i din kommune.

Med hilsen

**For mer informasjon:**[Lov om jord (jordlova)](https://lovdata.no/dokument/NL/lov/1995-05-12-23)[Rundskriv M-2/2021](https://www.regjeringen.no/contentassets/beb3fd0cb9d7401180d962e0e98ba854/rundskriv-jordloven-m-2-2021.pdf)